L 150/250 Službeni list Europske unije 20.5.2014. ODLUKA VIJEĆA od 14. travnja 2014. o sklapanju Dobrovoljnog sporazuma o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju (2014/284/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 207. stavak 3. prvi podstavak i članak 207. stavak 4. prvi podstavak, u vezi s člankom 218. stavkom 6. točkom (a) podtočkom v. i člankom 218. stavkom 7., uzimajući u obzir prijedlog Europske komisije, uzimajući u obzir suglasnost Europskog parlamenta, budući da: (1) — Europska komisija je u svibnju 2003. donijela Komunikaciju Europskom parlamentu i Vijeću pod nazivom ,Provedba zakonodavstva, upravljanje i trgovina u području šuma (FLEGT): Prijedlog za akcijski plan EU-a" kojom se poziva na mjere za rješavanje nezakonite sječe oblikovanjem dobrovoljnih sporazuma o partnerstvu sa zemljama proizvođačima drvne sirovine (dalje u tekstu ,akcijski plan EU-a"). U listopadu 2003. doneseni su zaključci Vijeća o akcijskom planu ('), a rezolucija Europskog parlamenta o tom predmetu donesena je 11. srpnja 2005. (?). (2) = U skladu s Odlukom Vijeća 2013/486/EU (*), Dobrovoljni sporazum o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju (dalje u tekstu ,Sporazum") potpisan je 30. rujna 2013., podložno njegovu sklapanju. (3) — Sporazum bi trebalo odobriti, DONIJELO JE OVU ODLUKU: Članak 1. U ime Unije odobrava se Dobrovoljni sporazum o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju. Tekst Sporazuma priložen je ovoj Odluci. Članak 2. Predsjednik Vijeća imenuje osobu ovlaštenu (osobe ovlaštene) u ime Europske unije poslati obavijest predviđenu u članku 23. Sporazuma, u svrhu obvezivanja Unije. Članak 3. Komisija predstavlja Uniju u Zajedničkom odboru za provedbu, uspostavljenom u skladu s člankom 14. Sporazuma. Države članice mogu sudjelovati u sastancima Zajedničkog odbora za provedbu kao članice delegacije Unije. (!) SL C 268, 7.11.2003., str. 1. () SL C 157 E, 6.7.2006., str. 482. () Odluka Vijeća 2013/486/EU od 23. rujna 2013. o potpisivanju, u ime Europske unije, Dobrovoljnog sporazuma o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju (SL L 265, 8.10.2013., str. 1.).